《留别乔白岩王阳明次白楼韵》
明代·鲁铎

十年聚少别常多，绿鬓重看总向皤。
胜地有招还远赴，高轩无事亦频过。
离觞又对钟山月，驿棹遥生汉水波。
诗社尽收佳句在，相思随处一长歌。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。